Lurchen
D'Lurchen, och nach Amphibië genannt, sinn eng Klass vun de Wierbeldéieren (Vertebrata) mat ronn 6200 bekannten Aarten.

Hire wëssenschaftlechen Numm kënnt vum griicheschen ἀμφί, amphi = op béid Säiten an βίος, bios = Liewen. Dëst kënnt dohier well d'Larven, oder Kauzekäpp vun deene meeschte Lurchen am Waasser liewen, duerno awer, no enger Metamorphos, d'Waasser verloosse fir um Land ze liewen.

Vill erwuesse Lurche liewen awer weider souwuel am Waasser wéi um Land. Alleguer musse s'op fiichte Plaze liewen, fir hire Kierper virun ze groussem Waasserverloscht ze schützen.

Kennzeeche vun de Lurchen

Systematik 
 Uerdnung Schwanzlurchen (Caudata)
 Iwwerfamill Risesalamanderen (Cryptobranchoidea)
 Iwwerfamill Armmolchen (Sirenoidea)
 Iwwerfamill Salamanderdéieren (Salamandroidea)
 Uerdnung Fräschelurchen
 Iwwerfamill Echt Mouken (Bufonoidea)
 Iwwerfamill Enkmaulfräschen (Microhyloidea)
 Iwwerfamill Echt Fräschen (Ranoidea)
 Uerdnung Schläichlurchen
 Iwwerfamill Primitiv Schläichlurchen
 Iwwerfamill Méi héich entwéckelt Schläichlurchen
 Iwwerfamill Héich entwéckelt Schläichlurchen

Lurchen zu Lëtzebuerg 
Rezente Recherchen no, kommen zu Lëtzebuerg 13 Lurchenaarte vir.
 Schwanzlurchen
 Salamandra salamandra Feiereps, Gepäipelte Mill
 Triturus alpestris Gemeng Waasserederes, Waassereps
 Triturus cristatus Grouss Waasserederes, Grouss Waassereps
 Triturus vulgaris Kleng Waasserederes, Gespiirpelt Eps
 Lissotriton helveticus Fuedem-Eps
 Fräschelurchen
 Alytes obstetricans Klenkert, Sandmouk
 Bombina variegata Onk
 Bufo bufo Feldmouk, Gaardemouk
 Bufo calamita Kleng Mouk
 Hyla arborea Heckefräsch, Wiederfräsch
 Rana lessonae
 Rana kl. esculenta Waasserfräsch
 Rana temporaria Bronge Fräsch

Literatur 
Proess, R. (éd.), 2003. Verbreitungsatlas der Amphibien des Großherzogtums Luxemburg. Ferrantia. Travaux scientifiques du Musée national d'histoire naturelle de Luxembourg 37: 1-85.

Um Spaweck